VIGAN CITY --- Rinames dagiti agkabsat a menor de edad ti kasinsin da a 10 ti tawen na idiay Narvacan, Ilocos Sur.
Ti biktima a ni Rachel, saan a pudno a naganna, grade V ken dagiti dua a suspek a 15- anyos ken 17- anyos ket agnaed da iti maysa a compound idiay Narvacan, Ilocos Sur.
Segun iti PNP- Narvacan iti panangidaulo ni Chief of Police, Police Chief Inspector Rex Buyucan, nagipulong ti biktima iti inana ti inaramid kenkuana dagiti kakasinsin na.
Maibasar iti reklamo, grade 4 pay laeng ti biktima idi immuna a rinames ti kinse ti tawen na a kasinsinna idi November 2013 ken inulit na idi bulan ti Abril idinto a ti in-minauna a suspek nga 17- years old ket rinames na ti biktima idi Marso iti agdama a tawen.
Kabayatanna, maibasar iti rimmuar a medico- legal, napaneknekan nga adda laceration ti ubing.
Iggem dagiti kameng ti Municipal Social Welfare Development nga idauluan ni MSWD Officer ANalilia Alcain dagiti suspek.
ilo_Latn ilo_Latn ilo_Latn ilo_Latn ilo_Latn ilo_Latn